ZAPISNIK

30. sjednice Vijeća Mjesnog odbora Kupinečki Kraljevec I.,
održane 26. rujna 2023 godine,

 s početkom u 19,30 sati
Nazočni članovi Vijeća: Žarko Vučak, Ivana Pogačić, Stjepan Barić, Darko Pereković i Lucija Josipović. 
Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
         Predsjednik Vijeća, pozdravlja nazočne, konstatira da sjednici nazoče svi članovi Vijeća  što znači da Vijeće može pravovaljano odlučivati te otvara 30. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik sa 29. sjednice te otvara raspravu.

       Bez rasprave, jednoglasno (5 “za”), Vijeće prihvaća tekst zapisnika 29. sjednice.    
Predsjednik Vijeća konstatira da su članovi Vijeća prije sjednice primili prijedlog dnevnog reda. Predlaže dopunu sa točkom „Prijedlog zaključka o prijavi reklamacije na izvedene poklopce šahtove sabirnog kanala na prometnici Kraljevečki brijegi na području Mjesnog odbora Kupinečki Kraljevec I.“   
       Budući da nema drugih prijedloga za izmjenu i dopunu, Predsjednik Vijeća utvrđuje prijedlog dnevnog reda s dopunom te ga daje na glasovanje. 
      Vijeće je jednoglasno (5 ”za”) usvojilo 
dnevni red:
1. Prijedlog zaključka  o utvrđivanju prijedloga akcija za  Program građenja komunalne infrastrukture na području Grada Zagreba u 2022.  
2. Rasprava o ruševini zgrade na k.č. br. 947/13 k.o. Kupinečki Kraljevec, Kraljevečki brijegi 70

3. Prijedlog zaključka o potrebi obnove vertikalne prometne signalizacije na području Mjesni odbor Kupinečki Kraljevec I. 
4. Prijedlog zaključka  o potrebi postavljanja prometnog zrcala na raskrižju kod raspela u ulici 

Brebernička cesta

5. Prijedlog zaključka o prijavi reklamacije na izvedene poklopce šahtove sabirnog kanala na 

           prometnici Kraljevečki brijegi na području Mjesnog odbora Kupinečki Kraljevec I.

6. Obavijesti, pitanja i prijedlozi

· Franjo Horvati i dr. – Izgradnja dječjeg vrtića u naselju Kupinečki Kraljevec

Ad 1)  Prijedlog zaključka  o utvrđivanju prijedloga akcija za  Program građenja komunalne
            infrastrukture na području Grada Zagreba u 2022.  
Predsjednik Vijeća, Žarko Vučak konstatira da su članovi Vijeća primili Prijedlog u pisanom obliku te otvara raspravu. 
             Budući da se nitko ne javlja za riječ, daje Prijedlog na glasovanje.
             Vijeće je jednoglasno (5 „za“)  donijelo 
Z A K LJ U Č A K
o utvrđivanju prijedloga akcija za  Program građenja komunalne infrastrukture na području Grada Zagreba u 2024.  


Vijeće Mjesnog odbora Kupinečki Kraljevec I. predlaže Vijeću Gradske četvrti Brezovica da za Program građenja komunalne infrastrukture na području Grada Zagreba u 2024. godini kao prvi prioritet Vijeća Gradske četvrti Brezovica predloži:
1. Izgradnju kolnika, oborinske odvodnje, pješačko-biciklističke staze i rasvjete na dijelu   Grančarske ulice, od VI odvojka do  ulice Kraljevečki brijegi i izgradnju kolnika i oborinske odvodnje na dijelu ulice Kraljevečki brijegi od Grančarske ulice do  raskrižja s ulicom Ograja. 

Vijeće Mjesnog odbora Kupinečki Kraljevec I. također predlaže Vijeću Gradske četvrti Brezovica da za Program građenja komunalne infrastrukture na području Grada Zagreba u 2024. predloži akcije na području Mjesnog odbora  Kupinečki Kraljevec I. koje su do sada bile u Programu: 

1. Završetak tehničke dokumentacije i izgradnja nogostupa i oborinske odvodnje u ulici Kraljevečki brijegi od kućnog broja 115  do ulice Starjak

2. Završetak izrade tehničke dokumentacije za rekonstrukciju i dogradnju rasvjete sportskog igrališta u Kupinečkom Kraljevcu i rekonstrukciju i dogradnju. 

3. Izgradnja biciklističke staze u Grančarskoj ulici 

4. Izgradnja ulične rasvjete u Grančarskoj ulici 

Vijeće predlaže da se u Program uvrste i nove akcije:

1. Gradnja ulice Mrakov breg, od raskrižja s ulicom Ograja prema ulici Tumbri, prema izrađenom projektu koji se nalazi u Gradskom uredu za mjesnu samoupravu, promet, civilnu zaštitu i sigurnost.

2. Izrada tehničke dokumentacije za gradnju nogostupa kroz Školsku ulicu.

O b r a z l o ž e n j e

Vijeće Mjesnog odbora Kupinečki Kraljevec I.  raspravilo je stanje komunalne infrastrukture na području Mjesnog odbora Kupinečki Kraljevec I. i odredilo prioritete za 2024. godinu. 

Vijeće predlaže Vijeću Gradske četvrti Brezovica da za Program građenja komunalne infrastrukture na području Grada Zagreba u 2024.  kao prvi prioritet Vijeće Gradske četvrti Brezovica predloži  izgradnju kolnika, oborinske odvodnje, pješačko-biciklističke staze i rasvjete na dijelu Grančarske ulice, od VI odvojka do ulice Kraljevečki brijegi i izgradnju kolnika i oborinske odvodnje na dijelu ulice Kraljevečki brijegi, od Grančarske ulice do raskrižja s ulicom Ograja. Vijeće je ranije, svojim Zaključkom KLASA:026-02/21-002/1343, URBROJ:251-06-11-807-7 sa 3. sjednice, od 12. kolovoza 2021., tražilo da se zbog lošeg stanja prometnice nakon izgradnje kanalizacije  pristupi izradi tehničke dokumentacije za kvalitetno uređenje iste  te da se odmah poduzmu mjere za poboljšanje prometnih uvjeta. Nakon nekoliko sastanaka u organizaciji Gradskog ureda za mjesnu samoupravu, civilnu zaštitu i sigurnost vezano za navedeni zahtjev  te nakon informiranja  Gradonačelnika o problematici,  Gradonačelnik je zadužio svog  zamjenika g. Luku Korlaeta za rješavanje ovog problema. Nakon obilaska terena njegov stav je da se navedene dionice ulica uvrste  u Program građenja komunalne infrastrukture još u 2022.  

Podsjećamo da se izgradnja biciklističke staze i rasvjete  na Grančarskoj ulici nalazila u Programu građenja komunalne infrastrukture na području Grada za Zagreba još u 2021. 

Postupci izrade tehničke dokumentacije i ishođenje potrebnih  suglasnosti za gradnju gore navedenog su u završnoj fazi.  Vijeće smatra da se trebaju objediniti svi potrebni zahvati na predmetnim dionicama ulica te da koordinaciju projekta treba voditi Sektor za promet. 
Vijeće Mjesnog odbora Kupinečki Kraljevec I. također predlaže Vijeću Gradske četvrti Brezovica da za Program građenja komunalne infrastrukture na području Grada Zagreba u 2024. godinu predloži i sljedeće akcije na području Mjesnog odbora Kupinečki Kraljevec I., a koje su i do sada bile u predmetnom Programu: 

1. Završetak tehničke dokumentacije i izgradnja nogostupa i oborinske odvodnje u ulici Kraljevečki brijegi, od kućnog broja 115  do ulice Starjak. 

 Na tom dijelu ulice zbog nagiba ceste i propusta kroz cestu prisutni su problemi s oborinskom odvodnjom. Isto tako na izuzetno prometnoj cesti u tom dijelu nema nogostupa na istočnoj strani do autobusne stanice „Starjak“. 

      2.  Završetak izrade tehničke dokumentacije za rekonstrukciju i dogradnju rasvjete sportskog igrališta u Kupinečkom Kraljevcu i rekonstrukciju i dogradnju 

Rasvjetu je još 1995. godine izgradilo Sportsko društvo Kupinečki Kraljevec.  Napajanje je izvedeno iz škole. U razvodni ormar za rasvjetu igrališta je više puta provaljeno te ravnatelj škole traži žurno  rješavanje napajanja na siguran način. U međuvremenu su izgrađena i dodatna igrališta te je potrebno osigurati i rasvjetu na istima. 

3.  Izgradnja biciklističke staze u Grančarskoj ulici
 Podsjećamo da se izgradnja biciklističke staze i rasvjete  na Grančarskoj ulici nalazila u Program građenja komunalne infrastrukture na području Grada za Zagreba u 2021. Potrebna tehnička dokumentacija je izrađena  u projektu za rekonstrukciju Grančarske ulice te biciklističku stazu treba izgraditi istovremeno s rekonstrukcijom kolnika. 

      4. Izgradnja ulične rasvjete u Grančarskoj ulici
Podsjećamo da se izgradnja rasvjete  na Grančarskoj ulici nalazila u Programu građenja komunalne infrastrukture na području Grada za Zagreba u 2021. Postupak izrade tehničke dokumentacije je pokrenut. Vijeće smatra da se izgradnja rasvjete treba izvoditi paralelno s ostalim radovima traženim u točki 1. ovog Zaključka. 

Vijeće predlaže da se u Program uvrste i nove akcije:

1. „Gradnja ulice Mrakov breg“, od raskrižja s ulicom Ograja prema ulici Tumbri,
        prema izrađenom projektu koji se nalazi u Gradskom uredu za mjesnu
        samoupravu, promet, civilnu zaštitu i sigurnost

Za potrebe uređenja dijela ulice izrađen je projekt koji se nalazi u Gradskom uredu za mjesnu samoupravu, promet, civilnu zaštitu i sigurnost. Za mjesta na kojem je potrebno izvoditi radove na privatnim parcelama prikupljene su suglasnosti vlasnika parcela.  Radi se o jedinoj prometnici, osim Kraljevečke ceste, koja povezuje zapadni dio Kupinečkog  Kraljevca sa školom, igralištem, trgovinom, ljekarnom i poštanskim uredom te skraćuje stanovnicima prometovanje do istih 5 km.  Izuzetno je frekventan automobilski promet, a posebno ju koriste i djeca  na biciklima ili kao pješaci za dolazak u školu, na igralište  i trgovinu. Postojeća prometnica ima 3 m i nužno je bar u dijelu kanjona i naselja napraviti proširenje i nogostup kako bi se osiguralo sigurno kretanje djece i stanovnika.

2.  Izrada tehničke dokumentacije za gradnju nogostupa kroz Školsku ulicu
     Školska ulica  je najkraća spojna cesta i jedina poveznica za pješake za naselja Brebernica      

     i Starjak s glavnom ulicom Kraljevečki brijegi kojom prometuje javni prijevoz, u kojoj je 

     škola, trgovina, ambulanta, ljekarna  i sportsko rekreacijski centar. Školska ulica je male 

     širine te se pješaci kod nailaska vozila moraju u potpunosti zaustaviti i stati izvan ceste

     kako bi propustili automobil. Zbog velike opasnosti za djecu, roditelji su prisiljeni pratiti ih

     na putu u školu.  Izgradnjom nogostupa podigla bi se sigurnost pješaka, poglavito djece za 

     ova naselja kroz koja nema javnog prijevoza. 

Ad 2) Rasprava o ruševini zgrade na k.č. br. 947/13 k.o. Kupinečki Kraljevec, Kraljevečki brijegi 
          70
        Predsjednik Vijeća, Žarko Vučak konstatira da su članovi Vijeća primili Prijedlog u pisanom obliku. Zahvaljuje potpredsjednici Ivani Pogačić na izradi Prijedloga te joj daje riječ.
        Potpredsjednica Vijeća, Ivana Pogačić obrazlaže Prijedlog.

        Budući da se nitko ne javlja za riječ, Predsjednik Vijeća daje Prijedlog na glasovanje.

        Vijeće je jednoglasno (5 „za“)  donijelo 

ZAKLJUČAK
o hitnoj provedbi rušenja i uklanjanja ruševine zgrade koja se nalazi na k.č. br. 947/13, k.o. Kupinečki Kraljevec sa dovođenjem u uredno stanje
1. Vijeće Mjesnog odbora Kupinečki Kraljevec I. potaknuto nezadovoljstvom zbog neispunjavanja obveza i uklanjanja ruševine zgrade, koja se nalazi na k.č.br 947/13, k.o. Kupinečki Kraljevec, Kraljevečki brijegi 70, od strane vlasnika Grada Zagreba, a prema Rješenju KLASA: UP/I-363-04/20-16/2 URBROJ: 251-13-81-3/017-21-5 izdanom 22. ožujka 2021. godine od Gradskog ureda za prostorno uređenje, izgradnju Grada, graditeljstvo, komunalne poslove i promet, utvrđuje potrebu donošenja zaključka sa kojim traži da se hitno krene u rušenje objekta koji nije prikladan za uporabu zbog svojih oštećenja.

2. Vijeće obavještava da je i ranije donijelo Zaključak KLASA:024-08/23-003/856 URBROJ: 251-13-11-8/005-23-3 od 26. travnja 2023. kojim Vijeće predlaže da se izgradi vrtić na česticama  k.č. br. 947/11 i 947/13 k.o. Kupinečki Kraljevec.
Katastarska čestica 947/13   je u vlasništvu Grada, a kako se na njoj nalazi i objekt za koji je izdano rješenje za rušenje smanjili bi se troškovi vezani za komunalne doprinose.
3. Ovaj zaključak dostavlja se Vijeću Gradske četvrti Brezovica na dalje postupanje.

S obzirom na navedeno, Vijeće još jednom traži da se pokrene postupak rušenja starog dotrajalog objekta, objedine čestice i krene u projektiranje i pripremu dokumentacije za javnu ustanovu za potrebe lokalnog stanovništva. Na području Mjesnog odbora Kupinečki Kraljevec I nema puno zemljišta u vlasništvu Grada Zagreba te shodno tome postojeće gradske čestice ne smiju biti tretirane na ovakav način i zanemarivane. Molimo žurno postupanje po istom.

Prilog:

· Rješenje o rušenju KLASA: UP/I-363-04/20-16/2, URBROJ: 251-13-81-3/017-21-5 od 22. ožujka 2021.
 
Ad 3) Prijedlog zaključka o potrebi obnove vertikalne prometne signalizacije na području Mjesnog odbora Kupinečki Kraljevec I. 

Predsjednik Vijeća, Žarko Vučak konstatira da su članovi Vijeća primili Prijedlog u pisanom obliku te otvara raspravu. 

             Budući da se nitko ne javlja za riječ, daje Prijedlog na glasovanje.

             Vijeće je jednoglasno (5 „za“)  donijelo 

ZAKLJUČAK 

o potrebi obnove vertikalne prometne signalizacije na području Mjesnog odbora Kupinečki Kraljevec I. 

1. Vijeće Mjesnog odbora Kupinečki Kraljevec I. raspravilo je stanje prometne signalizacije na području Mjesnog odbora Kupinečki Kraljevec I. 

2. Vijeće je utvrdilo da je uništen, odnosno otuđen dio vertikalne prometne signalizacije te traži da se obnovi :

a) prometni znak „Raskrižje s cestom s prednošću prolaza“ na raskrižju ulica Mali grm, Lešćina i Grančarska ulica VI odvojak 

b) prometni znak „Raskrižje s cestom s prednošću prolaza“ na raskrižju ulica Lešćina i Brebernička cesta

c) prometni znak za označavanje naziva naselja Kupinečki Kraljevec, na Grančarskoj ulici  na ulazu u naselje Kupinečki Kraljevec iz smjera naselja Grančari, odnosno iz smjera Zagreba. 

      3.    Ovaj zaključak dostavlja se Vijeću Gradske četvrti Brezovica na dalje postupanje.

O b r a z l o ž e n j e
       Vijeće Mjesnog odbora Kupinečki Kraljevec I. raspravilo je stanje prometne signalizacije na području Mjesnog odbora Kupinečki Kraljevec I. i utvrdilo da je uništen, odnosno otuđen dio vertikalne prometne signalizacije te traži da se obnovi vertikalna prometna signalizacija za reguliranje prava prvenstva prolaza na raskrižjima ulica Mali grm, Lešćina i Grančarska ulica VI odvojak te raskrižju ulica Lešćina i Brebernička cesta.

Na navedenim raskrižjima dio vozača prolazi kao kad je postojala vertikalna signalizacija, a dio koristi pravo prvenstva desne strane te  često dolazi do nesporazuma i opasnosti za prometne nezgode. 

Ujedno, Vijeće traži da se na ulazu u naselje Kupinečki Kraljevec iz smjera Zagreba postavi prometni znak – ploča s nazivom naselja Kupinečki Kraljevec jer vozači koji prvi put ulaze u naselje zbunjeno voze sve do ploče „Općina Pisarovina“. 

Ad 4) Prijedlog zaključka  o potrebi postavljanja prometnog zrcala na raskrižju kod raspela u
           ulici  Brebernička cesta
           Predsjednik Vijeća, Žarko Vučak konstatira da su članovi Vijeća primili Prijedlog u pisanom obliku te otvara raspravu. 

             Budući da se nitko ne javlja za riječ, daje Prijedlog na glasovanje.

             Vijeće je jednoglasno (5 „za“)  donijelo 
ZAKLJUČAK 

o potrebi postavljanja prometnog zrcala na raskrižju kod raspela u ulici Brebernička cesta

1. Vijeće Mjesnog odbora Kupinečki Kraljevec I.  temeljem zahtjeva stanovnika naselja Brebernica raspravilo je sigurnost uključivanja u promet na raskrižju kod raspela u ulici Brebernička cesta.

2. Vijeće  je mišljenja da je zahtjev stanovnika naselje Brebernica opravdan te predlaže da se  na predmetnom raskrižju postavi prometno zrcalo radi sigurnijeg uključivanja u promet. 

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 5) Prijedlog zaključka o prijavi reklamacije na izvedene poklopce šahtove sabirnog kanala na 

           prometnici Kraljevečki brijegi na području Mjesnog odbora Kupinečki Kraljevec I.

Predsjednik Vijeća, Žarko Vučak konstatira da su članovi Vijeća primili Prijedlog u pisanom obliku te otvara raspravu. 

Budući da se nitko ne javlja za riječ, daje Prijedlog na glasovanje.

             Vijeće je jednoglasno (5 „za“)  donijelo 

ZAKLJUČAK 

o prijavi reklamacije na izvedene poklopce šahtova sabirnog kanala na prometnici Kraljevečki brijegi na području Mjesnog odbora Kupinečki Kraljevec I. 

1. Vijeće Mjesnog odbora Kupinečki Kraljevec I. raspravilo je stanje poklopaca na kanalizacionim šahtovima  na području Mjesnog odbora Kupinečki Kraljevec I.

2. Vijeće je utvrdilo potrebu za reklamaciju na izvedene poklopce te traži da se otkloni reklamacija:

- jaka koncentrirana buka i lupanje poklopaca uslijed prolaska vozila preko istih zbog prevelikog prostora između nalijeganja poklopca na betonski prsten šahta te izdizanje poklopaca uslijed udaraca prilikom prolaska vozilom i izbacivanje poklopca iz predviđenog betonskog prstena.

3. Vijeće također traži da se pregledaju svi poklopci šahtova na području Kupinečkog Kraljevca gdje je izveden sabirni kanal, uključujući i Grančarsku cestu zbog sigurnosti u prometovanju.

4. Zaključak se dostavlja Vijeću Gradske četvrti Brezovica na daljnje postupanje.

           Potpredsjednica Vijeća, Ivana Pogačić napominje da ovaj zaključak u ovom obliku treba poslati Zagrebačkim cestama i Vodoopskrbi i odvodnji d.o.o.

Ad 6) Obavijesti, pitanja i prijedlozi
· Franjo Horvati i dr. – Izgradnja dječjeg vrtića u naselju Kupinečki Kraljevec

          Predsjednik Vijeća informira članove Vijeća o podnesku građana te iznosi da je navedeni prijedlog već raspravljan te je stranci odgovoreno. 
          Predsjednik Vijeća, Žarko Vučak informira članove Vijeća o tlocrtu uređenja dječjeg igrališta što ga je izradio Zrinjevac te da će poslati prigovor na poziciju. Navedena akcija i nastavak proširenja prometnice Starjak biti će prioriteti za iduću godinu. Usprkos inicijativi Vijeća Mjesnog odbora, predsjednik Vijeća Gradske četvrti Brezovica nije potvrdio da će u izmjenu Plana komunalnih aktivnosti u 2023. uvrstiti proširenje prometnice Starjak. Također informira članove Vijeća da je prateći Plan komunalnih aktivnosti i njegove izmjene, ustanovio da nema transparentnosti pri raspodjeli sredstava po mjesnim odborima.
         Nadalje, upoznaje članove Vijeća da ga je kontaktirala D.Š. da je sprava kod dječjeg igrališta u Kraljevečki brijegi VIII odvojak postavljena na njezinoj parceli te je tražila micanje sprave. Izašao je na teren te je utvrdio da je nesporno da je sprava na privatnom zemljištu kao i 90 % dječjeg igrališta na navedenoj lokaciji. Informira članove Vijeća o imovinsko-pravnom statusu zemljišta na kojem je postavljena sprava. 
         Član Vijeća Darko Pereković iznosi da je igralište na jednoj čestici i da su tri suvlasnika dala suglasnosti. Nije bio upoznat da je zemljište na kojoj je sprava postavljena u vlasništvu D.Š. Ujedno napominje da je većina dječjih igrališta izgrađena na lokacijama na kojima nisu riješeni imovinsko-pravni odnosi, odn. nisu u vlasništvu Grada.  
         U daljoj raspravi članova Vijeća, utvrđena je žurna potreba donošenja zaključka u vezi rješavanja oborinske odvodnje u ulici Kraljevečki brijegi. Predsjednik Vijeća utvrđuje Prijedlog zaključka te ga daje na glasovanje. Vijeće je jednoglasno (5 „za“) donijelo
ZAKLJUČAK 

o potrebi rješavanja odvodnje na istočnoj stani ulice Kraljevečki brijegi,

 od kućnog broja 119 do iznad kućnog broja 125 

1. Vijeće Mjesnog odbora Kupinečki Kraljevec I. na zahtjev stanovnika ulice Kraljevečki brijegi 
raspravilo je stanje odvodnje prometnice na istočnoj strani prometnice od k.br. 119 do iznad k.br. 125.

2. Vijeće je utvrdilo da je odvodni jarak uz prometnicu plitak i zarastao, a bankina zbog nakupina s ceste, viša od prometnice i zarasla korovom te da se zbog istoga oborinska voda s prometnice ne slijeva u odvodni jarak preko bankine već preko kolnih ulaza u dvorišta stanovnika. Kod većih padalina zbog plitkosti odvodnog jarka, voda izlazi iz istoga i plavi okućnice.

3. S obzirom na navedeno, Vijeće traži da iz sredstava redovnog održavanja žurno:

a) uredi bankina tako da se odstrani korov i nakupine na bankini 

b) očisti i produbi odvodni jarak uz prometnicu.

4. Ovaj zaključak dostavlja se Vijeću Gradske četvrti Brezovica na dalje postupanje.

Budući da se nitko ne javlja za riječ, predsjednik Vijeća zaključuje 30. sjednicu Vijeća Mjesnog odbora Kupinečki Kraljevec I.

        Dovršeno u 20,45 sati.
      Zapisnik vodila:
        Lidija Špišić
     KLASA: 024-08/23-003/1902
     URBROJ: 251-13-11-8/005-23-2
     Kupinečki Kraljevec, 26. rujna 2023. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju
na 30. sjednici Vijeća Mjesnog odbora Kupinečki Kraljevec I.,

26. rujna 2023.

